Baltieji Smėlynai
Baltieji smėlynai (angl. White Sands National Monument) – smėlio dykuma, esanti JAV, Naujosios Meksikos valstijoje. Dykumos plotas apie 710 km². Dalis Baltųjų smėlynų 1933 metais paskelbta JAV gamtos paminklu. Ši vieta įdomi tuo, kad tai įspūdingiausia gipso smėlio kopų vieta pasaulyje. Paprastai gipso kristalai nesudaro tokių darinių, nes gipsas yra tirpus vandenyje. Tačiau Baltuosiuose smėlynuose yra pakankamai sausas klimatas ir krituliai neišneša ištirpinto gipso, o kaip tik atneša į Lucerio ir Otero ežerus. Vėliau vanduo išgaruoja, o likęs gipsas vėjo supustomas į iki 30 m aukščio kopas. Vėjas pamažu gena kopas šiaurės rytų kryptimi. Kopų slinkimo greitis siekia 6 km per metus. Nors gipso daug, jis Baltuose smėlynuose niekada nebuvo eksploatuotas.